हम मीडिया के स्वतंत्रता के पक्षधर हैं,इसके स्वच्छन्दता के नहीं.इसलिए इसकी निरंतर आलोचना होनी चाहिए.ताकी इसमें सुधार आये.इसका आग्रह आम जनता के पक्ष में खड़े होने का होना चाहिए,न कि मुट्ठी भर लोगों का भोपूं बनने की. इन चैनलों को भूमंडलीकरण,बाजारवाद और आर्थिक उदारीकरण के अंधा प्रचार की जगह राष्ट्रीयहित के बारे में सोचना होगा.कोतवाल,जज और सत्ता का औजार बनने से इंकार करना होगा.बाजार में जिन्दा रहने की चुनौतियों के साथ-साथ आम अवाम के पक्ष में खड़ा होना होगा.तभी ये माध्यम अपने आप को बचा पाएंगे.